**OpenStreetMap** (**OSM**) — супольны праект па стварэнні свабодных рэдагуемых карт усяго свету.

Карты ствараюцца на аснове звестак з GPS-навігатараў, аэра- і спадарожнікавых фотаздымкаў ці з уласнага досведу. Як растравыя, так і вектарныя карты OSM распаўсюджваюцца на ўмовах ліцэнзіі Open Database License.

OpenStreetMap натхнілі сайты узору Вікіпедыі, кожны можа рэдагаваць даныя, ёсць поўная гісторыя правак. Зарэгістраваныя ўдзельнікі могуць загружаць GPS-трэкі і ствараць па іх карты пры дапамозе розных прыстасаванняў.

Гісторыя
--------

Праект быў заснаваны Стывам Коўстам у ліпені 2004 года. У красавіку 2006 была створаны фонд, які па сённяшні дзень падтрымлівае стварэнне і распаўсюд свабодных карт. У снежні 2006 года Yahoo! пацвердзіла, што заўзятары праекту могуць выкарыстоўваць спадарожнікавыя карты Yahoo! як падложку пры стварэння карт OSM.

У студзені 2008 года карыстальнікам была нададзена магчымасць загружаць карты ў GPS-навігатары. У сакавіку таго ж года заснавальнікі абвясцілі пра атрыманне стартавага капіталу памерам €2,4 млн для CloudMade.

Карыстальнікі
-------------

Беларускі аграгарадок Моталь на карце OpenStreetMap
Паводле звестак на жнівень 2008 года, у праекце было зарэгістравана болей за 50 000 удзельнікаў. У сакавіку 2009 — 100 000, а да канца 2009 года зарэгістравалася больш за 200 тысяч.

Не ўсе зарэгістраваныя ўдзельнікі робяць унёсак. Насамрэч, большасць звестак уносіцца меншасцю ўдзельнікаў: з усіх, зарэгістраваных па стане на сакавік 2008 года ўдзельнікаў, прыкладна 10 % рабілі ўнёсак кожны месяц.

Стварэнне карт
--------------

### Гісторыя

На пачатку праекту, першыя ўдзельнікі ездзілі з GPS-навігатарамі і запісвалі каардынаты тых месцаў, дзе знаходзіліся. Гэтак першыя звесткі траплялі ў базу звестак OpenStreetMap. Потым, калі з’явіліся першыя даступныя спадарожнікавыя здымкі, праца пайшла ўгору. Таксама былі перададзеныя ўрадавыя матэрыялы: карты, схемы і г. д.

Зараз, калі патрапляе вялікі аб’ём матэрыялу, адмысловая каманда ўдзельнікаў робіць зыходныя звесткі прыдатнымі да канвертацыі і імпарту ў базу звестак праекту.

### Камерцыйныя карты

Некаторыя кампаніі дазволілі выкарыстанне сваіх матэрыялаў на слушных умовах. Напрыклад, *Automotive Navigation Data* ахвяравала схему аўтамабільных дарог Нідэрландаў, а таксама схему магістральных дарог Кітая і Індыі.

У снежні 2006 года Yahoo! пацвердзіў права OpenStreetMap на выкарыстанне спадарожнікавых здымкаў Зямлі для стварэння карт OSM, у якасці тла для абводкі. Карыстальнікі могуць ствараць уласныя вектарныя карты як вытворныя працы, якія распаўсюджваюцца на ўмовах свабодных ліцэнзій.

Структура звестак
-----------------

OpenStreetMap па сутнасці — база звестак, якая змяшчае некалькі тыпаў запісаў:

* **Пункты** (па-англійску: nodes) — пункты з дакладным геаграфічным месцазнаходжаннем.
* **Лініі** (па-англійску: ways) — спісы *пунктаў*, якія ствараюць ломаную крывую ці шматкутнікі.
* **Дачыненні** (па-англійску: relations) — групы *пунктаў*, *ліній* і іншых *дачыненняў*, якім надаюцца розныя ўласцівасці.
* **Тэгі** (па-англійску: tags) — пары *назва\_тэга=значэнне*, якія надаюцца пунктамам, лініям ці адносінам.

Гл. таксама
-----------

* Google Map Maker
* Вікіпедыя
* OpenLayers
* Неагеаграфія
* Вэб-картаграфія
* JOSM

Зноскі
------

1. ↑  FAQ - OpenStreetMap **(нявызн.)**(недаступная спасылка). Архівавана з першакрыніцы 6 студзеня 2010. Праверана 22 чэрвеня 2012.
2. ↑  Alexa Internet — 1996. Праверана 28 лістапада 2017.<a href='https://wikidata.org/wiki/Track:Q230051'></a>
3. ↑  *RWeait*. OpenStreetMap data license is ODbL v1.0 **(нявызн.)**.  OSM Foundation (12 верасня 2012). Праверана 5 November 2012.
4. ↑  Steve Coats in derStandard.at, 13 ліпеня 2009.  (ням.)
5. 1 2  Yahoo! aerial imagery in OSM Архівавана 20 лютага 2011.  (англ.)
6. ↑  We’re funded! Архівавана 1 сакавіка 2012. *CloudMade Blog*  (англ.)
7. ↑  Stats *OpenStreetMap Wiki*  (англ.)
8. ↑  We’re on a road to everywhere, *OpenGeoData Blog*  (англ.)

Спасылкі
--------

* Лагатып Вікісховішча На Вікісховішчы ёсць медыяфайлы па тэме OpenStreetMap
* Галоўная старонка OpenStreetMap
* Карта OpenStreetMap на беларускай мове Архівавана 2 жніўня 2012.
* Карта OpenStreetMap Беларусі з беларускімі пазнакамі
* Дакументацыя і дапамога на вікі (руск.)
	+ ВікіПраект Беларусь

### Вектарныя карты ў розных фарматах для спампоўкі

* OpenStreetMap — osm
* CloudMade Архівавана 24 верасня 2010. — osm, garmin
* Geofabrik Архівавана 4 мая 2008. — osm, esri

### Растравыя карты і сэрвісы

* OpenCycleMap — карта для веласіпедыстаў (Увесь свет)
* Yournavigation Архівавана 14 ліпеня 2011. — пракладка маршрутаў, экспарт (Увесь свет)
* OpenRouteService — пракладка маршрутаў, пошук POI (пунктаў цікавасці) (Толькі Еўропа)
* OpenPisteMap — карты схілаў для гарналыжнікаў і сноўбардыстаў (еўрапейскія і амерыканскія курорты), накладваецца рэльеф.
* CloudMade Архівавана 24 мая 2012. — пракладка маршрутаў, агульная карта і карты для мабільных прылад (Увесь свет)
* OSM Mapper Архівавана 13 ліпеня 2011. — выпраўленне памылак (англ.)
* Opentouchmap.org вэб-інтэрфейс, аптымізаваны для прылад з сэнсарным экранам, такіх, як iPhone.
* FreeMap — карта для турыстаў, пешаходаў (некаторыя часткі Вялікабрытаніі)

### Спадарожнікавы маніторынг

* GPS Trace Orange — сэрвіс спадарожнікавага маніторынгу на базе карт OpenStreetMap